The Beatles (No. 1)
The Beatles (No. 1) — ინგლისური როკ-ჯგუფ The Beatles-ის EP, გამოცემული ბრიტანეთში 1963 წლის 1 ნოემბერს. იგი არის The Beatles-ის რიგით მესამე EP და გამოცემულია მხოლოდ მონო ჩანაწერის სახით. კატალოგში მისი ნომერია Parlophone GEP 8883. ალბომში შეტანილია სიმღერები ალბომიდან Please Please Me, ხოლო გარეკანზე გამოსახულია კადრი იგივე ფოტოსესიიდან, რომლის ფოტოსურათიც მოხვდა ალბომების Please Please Me და 1962–1966 გარეკანებზე. EP აგრეთვე გამოიცა არგენტინასა და ახალ ზელანდიაში.